Жалба, подадена на 9 октомври 2019 г. — Kerry Luxembourg/EUIPO — Ornua (KERRYMAID)
(Дело T-693/19)
Език на жалбата: английски
Страни
Жалбоподател: Kerry Luxembourg Sàrl (Люксембург, Люксембург) (представители: A. von Mühlendahl и H. Hartwig, адвокати)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Ornua Co-operative Ltd (Дъблин, Ирландия)
Данни за производството пред EUIPO
Заявител на спорната марка: жалбоподателят в производството пред Общия съд
Спорна марка: Заявка за регистрация на словна марка на Европейския съюз „KERRYMAID“ — Заявка за регистрация № 10 083 251
Производство пред EUIPO: Производство по възражение
Обжалвано решение: решение на пети апелативен състав на EUIPO от 23 юли 2019 г. по преписка R 2473/2013-5
Искания
Жалбоподателят моли Общия съд:
да отмени обжалваното решение в частта му, в която се отхвърля жалбата на жалбоподателя срещу решението от 22 октомври 2013 г. на отдела по споровете по преписка B 1 938 417,
да отхвърли възражението на Ornua Co-operative Ltd срещу регистрацията на марката на Европейския съюз „KERRYMAID“ под № 10083251,
да осъди EUIPO и Ornua Co-operative Ltd, в случай, че встъпи по настоящото производство, да заплатят съдебните разноски.
Изложено основание
Нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета.
____________